Document ID: /roh_data/filtered/fineweb-2-filterrobots_roh.jsonl.gz/42572

Thomasina Müller è staziunada en il deposit da las Viafiers federalas svizras (VFF) a Lucerna. Ella lavura sco conductura da tren sin differentas lingias en l’entira Svizra. A partir dal december vegn ella era a lavurar sin la lingia dal nov tunnel dal Gottard.
Scolaziun speziala
Tut las conducturas ed ils conducturs ch’èn staziunads en il deposit a Lucerna, var 140 persunas, giaudan ina scolaziun speziala per pudair lavurar en il nov tunnel dal Gottard.
Quella scolaziun cumpiglia ina visita dal tunnel per emprender d’enconuscher ils sistems da salvament sco era exercizis d’urgenza cun in simulatur interactiv en 3D. Tenor Thomasina Müller è il nov tunnel dal Gottard in dals pli moderns e segirs tunnels dal mund.